stanford-oval/wikipedia huggingface dataset:
צ'ייס באדינגר
קריירת ה-NBA

באנדינגר העמיד עצמו לבחירה בדראפט לשנת 2009, ונבחר במקום ה-44 על ידי דטרויט פיסטונס שהעבירה אותו עוד באותו הלילה בטרייד ליוסטון רוקטס תמורת בחירת דראפט עתידית. בעונת הרוקי שלו שותף באדינגר ב-74 משחקים, כמעט בכולם עלה מהספסל, ותרם 8.9 נקודות בממוצע. קבוצתו סיימה את העונה במאזן של 42 ניצחונות מול 40 הפסדים ובמקום התשיעי במערב, ולא העפילה למשחקי הפלייאוף.
בעונתו השנייה בליגה, עונת 2010/2011, שיפר באדינגר את תרומתו וקלע 9.8 נקודות למשחק. הוא קיבל ממאמנו קרדיט רב יותר כשעלה בחמישייה ב-22 משחקים בהם תרם 13.9 נקודות למשחק, ואף קבע את שיא הקריירה שלו כשקלע 35 נקודות במשחק מול מינסוטה טימברוולבס. בעונה הבאה, עונת 2011/2012, שהייתה עונה מקוצרת של 66 משחקים בשל שביתת שחקנים, שותף באדינגר בחמישייה בראשית העונה אולם איבד בהמשך את מקומו בחמישייה לרוקי צ'נדלר פרסונס. הוא לקח באותה העונה חלק בתחרות ההטבעות, וסיים במקום השני לאחר שקפץ מעל הראפר פי דידי. בסיום אותה העונה עבר באדינגר בטרייד למינסוטה, עם הזכות להחתמתו של ליאור אליהו על חוזה, תמורת בחירת דראפט של הסיבוב הראשון.
את עונת הבכורה שלו במינסוטה, עונת 2012/2013, בילה באדינגר בפציעות ומיעט לשחק. במהלך העונה הוא עבר ניתוח בברך, והצליח לקחת לאורך העונה חלק ב-23 משחקים בלבד. בסיום העונה, עם תום חוזהו, חתם באדינגר על חוזה חדש בקבוצה תמורת 15 מיליון דולר לשלוש שנים. גם בעונה העוקבת המשיך באדינגר להחמיץ משחקים רבים בשל פציעות. הוא החמיץ את 34 המשחקים הראשונים של העונה בעקבות ניתוח ארתרוסקופי בברכו, ואת ששת המשחקים האחרונים של העונה בשל נקע בקרסולו הימני וקלע 6.7 נקודות בלבד ב-41 המשחקים בהם שותף.
לקראת עונת 2015/2016 הועבר בטרייד לאינדיאנה פייסרס בתמורה לדומיון רודז, ושוחרר מהקבוצה לקראת סוף העונה, ב-5 במרץ 2016. שלושה ימים לאחר מכן חתם בפיניקס סאנס על חוזה עד סיום העונה. בספטמבר חתם בברוקלין נטס, אך נופה מסגל הקבוצה לפני פתיחת העונה.
לקראת עונת 2016/2017 חתם בסאסקי בסקוניה מליגת ה-ACB, ובסיומה פרש מכדורסל ופתח בקריירה כשחקן כדורעף חופים מקצועי.
סטטיסטיקת קריירה > ליגת ה-NCAA

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2006/2007 | אריזונה | 31 | 31 | 33.0 | 0.485 | 0.368 | 0.845 | 5.8 | 2.0 | 1.1 | 0.4 | 15.6 |
| 2007/2008 | אריזונה | 34 | 34 | 35.3 | 0.446 | 0.380 | 0.718 | 5.4 | 2.9 | 1.1 | 0.2 | 17.1 |
| 2008/2009 | אריזונה | 35 | 35 | 37.6 | 0.480 | 0.399 | 0.801 | 6.2 | 3.4 | 1.4 | 0.5 | 18.0 |
| קריירה |  | 100 | 100 | 35.4 | 0.469 | 0.383 | 0.782 | 5.8 | 2.8 | 1.2 | 0.4 | 17.0 |
סטטיסטיקת קריירה > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2009/2010 | יוסטון | 74 | 4 | 20.1 | 0.441 | 0.369 | 0.770 | 3.0 | 1.2 | 0.5 | 0.2 | 8.9 |
| 2010/2011 | יוסטון | 78 | 22 | 22.3 | 0.425 | 0.325 | 0.855 | 3.6 | 1.6 | 0.5 | 0.2 | 9.8 |
| 2011/2012 | יוסטון | 58 | 9 | 22.4 | 0.442 | 0.402 | 0.771 | 3.7 | 1.3 | 0.5 | 0.1 | 9.6 |
| 2012/2013 | מינסוטה | 23 | 1 | 22.1 | 0.414 | 0.321 | 0.762 | 3.1 | 1.1 | 0.6 | 0.3 | 9.4 |
| 2013/2014 | מינסוטה | 41 | 8 | 18.3 | 0.394 | 0.350 | 0.821 | 2.5 | 0.8 | 0.5 | 0.0 | 6.7 |
| 2014/2015 | מינסוטה | 67 | 4 | 19.2 | 0.433 | 0.364 | 0.827 | 3.0 | 1.0 | 0.7 | 0.1 | 6.8 |
| 2015/2016 | אינדיאנה | 49 | 2 | 14.9 | 0.418 | 0.290 | 0.708 | 2.5 | 1.0 | 0.6 | 0.2 | 4.4 |
| 2015/2016 | פיניקס | 17 | 0 | 11.8 | 0.511 | 0.235 | 0.625 | 1.7 | 0.9 | 0.2 | 0.1 | 3.2 |
| קריירה |  | 407 | 50 | 19.7 | 0.430 | 0.352 | 0.797 | 3.0 | 1.2 | 0.5 | 0.2 | 7.9 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
סטטיסטיקת קריירה > ביורוליג

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | בסקוניה | 29 | 16 | 18.5 | 0.584 | 0.328 | 0.852 | 3.8 | 1.2 | 0.6 | 0.1 | 6.8 |
| קריירה |  | 29 | 16 | 18.5 | 0.584 | 0.328 | 0.852 | 3.8 | 1.2 | 0.6 | 0.1 | 6.8 |
קריירת כדורעף חופים

בשנת 2017, לאחר הפרישה מכדורסל, החליט בודינגר להתמד בקריירת כדורעף חופים מקצועית. בודינגר הופיע לראשונה בטורניר AVP בשנת 2018 יחד עם שון רוזנטל. בשנת 2019 שיחק בודינגר בליגת ה AVP יחד עם קייסי פטרסון. ב 5 ביוני 2024, העפיל בודינגר, יחד עם הפרטנר מיילס אוונס, לטורניר האולימפיאדה בפריס 2024. ב 29 ביולי 2024 ערך את הופעת הבכורה במשחקים האולימפיים, במשחק נגד הצמד הצרפתי קרו וגוטייה-ראט.
הערות שוליים

1 2  ביוגרפיה באתר NBA.com
1 2 3  פרופיל באתר אוניברסיטת אריזונה
↑  Arizona's Chase Budinger returning to school
↑  NBA: אוואנס אלוף ההטבעות, לאב זכה בשלשות, באתר ynet, 26 בפברואר 2012
↑  דיווח: יוסטון שלחה את אליהו למינסוטה, באתר ערוץ הספורט, 26 ביוני 2012
↑  שגיא רפאל‏, מינסוטה טימברוולבס: להסיר את הקללה, באתר וואלה, 16 באוקטובר 2013
↑  באדינגר חותם בפיניקס, באתר הרשמי של הקבוצה
↑  Chase Budinger Rediscovers Volleyball Dream After NBA Career, באתר ספורטס אילוסטרייטד, 26 ביוני 2018
רויאל ראמבל (2009)

| רויאל ראמבל (2009)>  הפוסטר הרשמי של האירוע בכיכובם של מגוון מתאבקים.מידע |
| --- | --- | --- |
ארגון: WWE
מותג (ים): Raw סמאקדאון ECW
תאריך: 25 בינואר 2009
עיר: דטרויט, מישיגן
אולם: ג'ו לואיס ארנה
מספר צופים: 16,685
שיר (י) הנושא: "Let It Rock" בביצוע קווין רודולף וליל ויין
סדרת אירועי שלם וצפה של ה-WWE
| ארמגדון | רויאל ראמבל (2009) | אין דרך החוצה |
סדרת אירועי רויאל ראמבל
| 2008 | רויאל ראמבל (2009) | 2010 |
רויאל ראמבל (2009) היה אחד מאירועי השלם וצפה של ארגון ההיאבקות האמריקאי, ה-WWE. האירוע כלל את שלושת המותגים (Raw,‏ סמאקדאון ו-ECW) ונערך ב-25 בינואר 2009, בג'ו לואיס ארנה שבדטרויט, מישיגן. האירוע היה האירוע ה-22 בסדרת אירועי רויאל ראמבל.
שישה קרבות התנהלו באירוע, כולל אחד ששימש כקרב חושך (קרב שלא שודר בטלוויזיה). בקרב המרכזי, רנדי אורטון ניצח בקרב הרויאל ראמבל לאחר שהדיח אחרון את טריפל H. עוד ברשימת הקרבות, ג'ון סינה ניצח את ג'ון "בראדשו" לייפילד ושמר על אליפות העולם במשקל כבד, אדג' ניצח את ג'ף הארדי בקרב ללא פסילות וזכה באליפות ה-WWE, וג'ק סוואגר ניצח את מאט הארדי ושמר על אליפות ECW.
הפקה > רקע

הרויאל ראמבל הוא אירוע שלם וצפה שנתי, המופק על ידי ה-WWE במתכונת של חודש ינואר מאז שנת 1988. הוא אחד מארבעת אירועי השלם וצפה המקוריים של הארגון, לצד רסלמניה, סאמרסלאם וסדרת ההישרדות; אירועים המכונים "ארבעת הגדולים". שם האירוע נקרא על שם קרב הרויאל ראמבל המסורתי, שהוא מעין קרב באטל רויאל משופר, שבו המשתתפים בקרב נכנסים אליו בזמנים שונים בניגוד לקרב באטל רויאל רגיל, שבו המשתתפים נמצאים בזירה מהתחלה. בדרך כלל, קרב הרויאל ראמבל כולל 30 משתתפים. כמיטב המסורת, המנצח בקרב הרויאל ראמבל מקבל הזדמנות להתחרות על תואר אליפות לבחירתו. לשנת 2009, המנצח בקרב היה יכול להתחרות על אליפות העולם במשקל כבד של Raw, אליפות ה-WWE של סמאקדאון או אליפות ECW באירוע רסלמניה 25.
הפקה > עלילות

האירוע כלל קרבות שנבעו מעלילות מתוסרטות מהתוכניות השבועיות: Raw,‏ סמאקדאון ו-ECW.
היריבות הראשית מהמותג Raw הייתה בין ג'ון סינה לג'ון "בראדשו" לייפילד‏ (JBL) על אליפות העולם במשקל כבד. JBL הרוויח את הזכות להתחרות על תואר זה לאחר שניצח בקרב הדחות מרובע את כריס ג'ריקו, רנדי אורטון ושון מייקלס ב-29 בדצמבר 2018.
היריבות המרכזית במחלקת הנשים הגיעה מהמותג Raw כאשר מלינה איתגרה את בת' פיניקס לקרב על אליפות הנשים של ה-WWE שלה. ב-29 בדצמבר 2018, מלינה ניצחה בקרב באטל רויאל אשר קבע את הטוענת לכתר לאליפות זו וכתוצאה מכך הקרב ביניהן הפך רשמי לאירוע הרויאל ראמבל.
היריבות הראשית מהמותג סמאקדאון הייתה בין ג'ף הארדי לאדג' על אליפות ה-WWE. באירוע החולף, ארמגדון, הארדי גבר על האלוף לשעבר, אדג', ועל טריפל H בקרב משולש וכתוצאה מכך זכה באליפות. ב-2 בינואר 2009, ויקי גררו, ששימשה כדמות הסמכותית של התוכנית סמאקדאון, קבעה שהארדי יגן על תוארו נגד אדג' באירוע הרויאל ראמבל.
היריבות הראשית מהמותג ECW הייתה בין ג'ק סוואגר למאט הארדי על אליפות ECW. ב-13 בינואר 2009, סוואגר ניצח את הארדי והפך לאלוף ECW. שלושה ימים לאחר מכן בתוכנית סמאקדאון, נקבע שסוואגר יגן על התואר נגד הארדי בקרב חוזר באירוע הרויאל ראמבל.
אירוע

| --- | --- |

תפקיד:: שם:
צוות השידור באנגלית: מייקל קול (Raw)
צוות השידור באנגלית: ג'רי "המלך" לולר (Raw/קרב הרויאל ראמבל)
צוות השידור באנגלית: ג'ים רוס (סמאקדאון/קרב הרויאל ראמבל)
צוות השידור באנגלית: טאז (סמאקדאון)
צוות השידור באנגלית: טוד גרישם (ECW)
צוות השידור באנגלית: מאט סטרייקר (ECW)
צוות השידור בספרדית: קרלוס קבררה
צוות השידור בספרדית: הוגו סבינוביץ'
מראיין: טוד גרישם
כרוזים: ליליאן גרסיה (Raw)
כרוזים: ג'סטין רוברטס (סמאקדאון/קרב הרויאל ראמבל)
כרוזים: טוני צ'ימל (ECW)
שופטים: צ'ארלס רובינסון
שופטים: מייק קיודה
שופטים: צ'אד פטון
שופטים: מרטי אליאס
שופטים: ג'ק דואן
שופטים: סקוט ארמסטרונג
לפני שהאירוע שודר בשיטת ה"שלם וצפה", התקיים קרב חושך (קרב שאינו שודר בטלוויזיה), שבו ג'ימי וואנג יאנג ניצח את פול בורצ'יל.
אירוע > קרבות מקדימים

האירוע עצמו נפתח בקרב שבו ג'ק סוואגר הגן על אליפות ECW נגד מאט הארדי. הקרב החל כשהשניים התחמקו מהמהלכים אחד של האחר עד שסוואגר פצע את כתפו השמאלית של הארדי ושם לעצמו למטרה לפגוע בה לאורך הקרב. לבסוף, סוואגר ניצח את הארדי לאחר שביצע עליו את מהלך הגאטרנץ' פאוורבומב. כתוצאה מכך, סוואגר הגן בהצלחה על התואר.
בקרב שבא לאחר מכן, בת' פיניקס (שלוותה לקרב על ידי סנטינו מארלה) הגנה על אליפות הנשים של ה-WWE נגד מלינה. בסיום, כשפיניקס ניסתה לבצע על מלינה את מהלך הגלאם סלאם, האחרונה התחמקה מכך והפכה זאת להצמדה מוצלחת, שהעניקה לה זכייה בחגורת האליפות.
לאחר מכן, ג'ון סינה הגן על אליפות העולם במשקל כבד נגד ג'ון "בראדשו" לייפילד. העובד של JBL, שון מייקלס, ליווה אותו לזירה והתערב לראשונה בקרב כשהשופט לא היה נוכח פיזית בקרב; הוא הגיע לזירה וביצע את מהלך הסיום שלו, הסוויט צ'יין מיוזיק, גם על JBL וגם על סינה. לאחר מכן, הוא עזב את הזירה, כשידו של JBL הייתה על גופו של סינה. לעומת זאת, כשהשופט ביצע את ניסיון הספירה, סינה הצליח לצאת בזמן לפני ספירת שלוש. אז, סינה ביצע על JBL את מהלך הסיום שלו, אטיטיוד אדג'סטמנט, כדי לנצח בקרב ולהגן על התואר בהצלחה.
בקרב הלפני אחרון, ג'ף הארדי הגן על אליפות ה-WWE נגד אדג'. לפני שהקרב החל, ויקי גררו הגיעה והכריזה שהקרב יהיה קרב ללא פסילות. לאחר מכן, אדג' הודיע שצ'אבו גררו יעמוד בפינתו. במהלך הקרב, הארדי הוציא סולם וסידר אותו מול שולחן השדרנים הספרדי. כשצ'אבו ניסה להתערב, הארדי הניח אותו על השולחן ואז קפץ עליו מהסולם. הארדי היה יכול לנצח בקרב לאחר שביצע על אדג' את מהלך הסוונטון בומב, לעומת זאת, ויקי מנעה מהשופט, סקוט ארמסטרונג, לבצע את ניסיון ההצמדה שבא לאחר מכן ולהשלימו לספירת שלוש. אז, אחיו של ג'ף, מאט הארדי, הגיע לזירה והניח כיסא מתחת לראשו של אדג'. כשהיה נראה שמאט בדרכו לבצע את מהלך ה"קונצ'יירטו", שבו הוא צריך לחבוט בראשו של אדג' עם כיסא אחר (מהלך האופייני לאדג' לאורך הקריירה), הוא חבט בעזרת הכיסא בראשו של ג'ף, מה שאיפשר לאדג' להצמיד את ג'ף לניצחון, שהפך אותו לאלוף ה-WWE החדש.
אירוע > הקרב המרכזי

הקרב המרכזי היה קרב הרויאל ראמבל אשר קבע את הטוען לכתר לאחת מאליפויות העולם ברסלמניה 25. ריי מיסטריו וג'ון מוריסון היו השניים הראשונים בזירה שפתחו את הקרב. ששת המתאבקים האחרונים שנשארו בזירה היו ביג שואו, אנדרטייקר, טריפל H וקבוצת לגאסי (קודי רודס, טד דיביאסי ורנדי אורטון). בזמן שאנדרטייקר וביג שואו החליפו ביניהם מהלומות, כשעמדו על דופן הזירה החיצוני, אורטון הדיח את ביג שואו בעזרת מהלך ה-RKO. לעומת זאת, זה לא הפריע לביג שואו להדיח את אנדרטייקר, למרות שכבר הודח מהקרב. למרות יחסי הכוחות, טריפל H הצליח להדיח את דיביאסי ורודס. כשטריפל H היה צמוד לחבלי הזירה, אורטון ביצע עליו את מהלך הקלוזליין, שגרם לטריפל H לעבור מעל החבל העליון והקנה לאורטון את הניצחון בקרב. ניצחון זה הקנה לאורטון את הזכות להתחרות על אליפות עולם לבחירתו ברסלמניה 25.
תוצאה לאורך זמן

ב-26 בינואר בתוכנית Raw, קבוצת לגאסי יצאה החוצה ביחד עם שני עורכי דין ומטפל. אורטון חשף שהוא סובל מהפרעת התפרצות לסירוגין אשר גורמת לו לחוות התפרצויות אלימות בזמן נתון. לדברי אורטון ועורכי דינו, אורטון אמר לסטפני מקמהן שבמידה והוא יפוטר, הוא ייקח איתו גם את דיביאסי ורודס בנוסף לכל חדר ההלבשה. בנוסף לכך, הוא יגיש תביעה נגד החברה.
במותג Raw הכריזו על סדרת קרבות העפלה לקרב תא ההדחות באירוע הבא, אין דרך החוצה. קופי קינגסטון ניצח את קיין, ריי מיסטיריו ניצח את ויליאם ריגל וכריס ג'ריקו ניצח את CM פאנק. בקרב הרביעי, שון מייקלס הפסיד לג'ון סינה וכתוצאה מכך איבד ל-JBL את הזכות להתחרות במקומו בקרב תא ההדחות.
הפיוד בין ג'ק סוואגר למאט הארדי על תואר האליפות הובא לסיומו לאחר שהדמות הסמכותית, טדי לונג, הודיע שב-27 בינואר, מאט הארדי הגיש בקשה לעבור למותג סמאקדאון. סוואגר חווה בעיות אחרות, כשחגורת האליפות שלו נגנבה על ידי הורנסווגל. כשאביו של האחרון כחלק מהעלילה, פינלי, הפציר בהורנסווגל להחזיר לסוואגר את חגורת האליפות, סוואגר דחף את הורנסווגל לקרקע. מעשה זה גרם לפינלי להכות את סוואגר בעזרת חגורת האליפות של האחרון.
ב-30 בינואר בתוכנית סמאקדאון, מאט הארדי הצהיר שאין בו חרטה על כך שהכה את אחיו, ג'ף, בראשו וגרם לאיבוד תואר אליפות ה-WWE שלו. לאחר מכן, הוא הודיע שהוא לא רואה בג'ף יותר כשותף או כאח. התקיימו שלושה קרבות העפלה לאירוע אין דרך החוצה ובהם אנדרטייקר ניצח את מארק הנרי, ביג שואו ניצח את פסטוס, וטריפל H ניצח את קאלי הגדול וולדימיר קוזלוב בקרב משולש.
תוצאות

| מס' | תוצאות | התניות | זמן |
| --- | --- | --- | --- |
| D1 | ג'ימי וואנג יאנג ניצח את פול ברצ'יל | קרב יחידים | - |
| 2 | ג'ק סוואגר (א) ניצח את מאט הארדי | קרב יחידים על אליפות ECW | 10:27 |
| 3 | מלינה ניצחה את בת' פיניקס (א) (עם סנטינו מארלה) | קרב יחידים על אליפות הנשים של ה-WWE | 05:56 |
| 4 | ג'ון סינה (א) ניצח את ג'ון "בראדשו" לייפילד (עם שון מייקלס) | קרב יחידים על אליפות העולם במשקל כבד | 15:29 |
| 5 | אדג' (עם צ'אבו גררו) ניצח את ג'ף הארדי (א) | קרב ללא פסילות על אליפות ה-WWE | 19:22 |
| 6 | רנדי אורטון ניצח בקרב הרויאל ראמבל לאחר שהדיח אחרון את טריפל H | קרב רויאל ראמבל של 30 משתתפים אשר קבע את הטוען לכתר לאחת מאליפויות העולם ברסלמניה 25 | 58:37 |
(א) - מתייחס למתאבק/מתאבקים שהגיעו לקרב כאלוף/אלופים D - מציין שהקרב היה קרב חושך (קרב שלא שודר בטלוויזיה)
תוצאות > סדר הכניסות וההדחות בקרב הרויאל ראמבל

| כניסה מספר | כניסה | מותג | הדחה מספר | הודח על ידי | זמן | מספר הדחות |
| --- | --- | --- | --- | --- | --- | --- |
| 1 | ריי מיסטריו | Raw | 20 | דרו מקינטייר | 49:26 | 1 |
| 2 | ג'ון מוריסון | ECW | 5 | טריפל H | ‏19:35 | 0 |
| 3 | קרליטו | סמאקדאון | 3 | ולדימיר קוזלוב | 06:11 | 0 |
| 4 | מונטל וונטביוס פורטר | סמאקדאון | 2 | ולדימיר קוזלוב | 03:52 | 0 |
| 5 | קאלי הגדול | סמאקדאון | 1 | ולדימיר קוזלוב | 01:30 | 0 |
| 6 | ולדימיר קוזלוב | סמאקדאון | 4 | טריפל H | ‏02:40 | 3 |
| 7 | טריפל H | סמאקדאון | 29 | רנדי אורטון | 50:00 | 6 |
| 8 | רנדי אורטון | Raw | — | זוכה | 48:30 | 3 |
| 9 | JTG | Raw | 7 | אנדרטייקר | 11:59 | 0 |
| 10 | טד דיביאסי | Raw | 27 | טריפל H | ‏45:11 | 1 |
| 11 | כריס ג'ריקו | Raw | 23 | אנדרטייקר | 37:17 | 1 |
| 12 | מייק נוקס | Raw | 19 | ביג שואו | 32:42 | 0 |
| 13 | המיז | ECW | 6 | טריפל H | ‏01:20 | 0 |
| 14 | פינלי | ECW | 21 | קיין | 30:00 | 0 |
| 15 | קודי רודס | Raw | 28 | טריפל H | ‏37:01 | 2 |
| 16 | אנדרטייקר | סמאקדאון | 26 | ביג שואו | 32:30 | 4 |
| 17 | גולדאסט | Raw | 8 | קודי רודס | 01:11 | 0 |
| 18 | CM פאנק | Raw | 18 | ביג שואו | 22:29 | 1 |
| 19 | מארק הנרי | ECW | 9 | אנדרטייקר וריי מיסטיריו | 03:14 | 0 |
| 20 | שלטון בנג'מין | סמאקדאון | 10 | אנדרטייקר | 04:17 | 0 |
| 21 | ויליאם ריגל | Raw | 11 | CM פאנק | 04:23 | 0 |
| 22 | קופי קינגסטון | Raw | 12 | דה בריאן קנדריק | 06:58 | 0 |
| 23 | קיין | Raw | 24 | קודי רודס, רנדי אורטון וטד דיביאסי | 18:21 | 3 |
| 24 | R-טרות' | סמאקדאון | 17 | ביג שואו | 12:06 | 0 |
| 25 | רוב ואן דאם | עצמאי | 22 | כריס ג'ריקו | 13:56 | 0 |
| 26 | דה בריאן קנדריק | סמאקדאון | 13 | טריפל H | ‏00:15 | 1 |
| 27 | דולף זיגלר | Raw | 14 | קיין | 00:21 | 0 |
| 28 | סנטינו מארלה | Raw | 15 | קיין | 00:01 | 0 |
| 29 | ג'ים דאגן | Raw | 16 | ביג שואו | 02:50 | 0 |
| 30 | ביג שואו | סמאקדאון | 25 | רנדי אורטון | 09:32 | 6 |
↑  ביג שואו הדיח את אנדרטייקר לאחר שביג שואו הודח כבר על ידי רנדי אורטון
הערות שוליים

↑  תוצאות אירועי סלאמבורי
↑  סוואגר ניצח את מאט הארדי ושמר על אליפות ECW
↑  מלינה ניצחה את פיניקס והפכה לאלופת הנשים החדשה של ה-WWE
↑  סינה ניצח את JBL ושמר על אליפות העולם במשקל כבד
↑  אדג' ניצח את ג'ף הארדי וזכה באליפות ה-WWE (קרב ללא פסילות)
↑  רנדי אורטון זכה בקרב הרויאל ראמבל
רנדי אורטון לאחר ניצחונו בקרב הרויאל ראמבל לשנת 2009
פייר גסנדי

| --- | --- |

 לידה:  22 בינואר 1592 Champtercier, ממלכת צרפת 
 פטירה:  24 באוקטובר 1655 (בגיל 63) פריז, ממלכת צרפת 
 מקום קבורה:  Saint-Nicholas-des-Champs, Paris 
 השקפה דתית:  הכנסייה הקתולית 
 מקום לימודים:  Aix University, Avignon University 
 מוסדות:  קולז' דה פראנס  Aix University 
 תחומי עניין:  פילוסופיה 
 עיסוק:  כומר קתולי, פיזיקאי, תאולוג, חוקר טבע, סופר, אסטרולוג, אסטרונום, פרופסור, מתמטיקאי, פילוסוף 
 הושפע מ:  אריסטו, אפיקורס
 השפיע על:  הובס, לוק, לייבניץ
 מדינה:  ממלכת צרפת 
 יצירות ידועות:  Exercitationes paradoxicae adversus Aristoteleos, Syntagma philosophicum 
 
פייר גסנדי (בצרפתית: Pierre Gassendi או Pierre Gassend, בלטינית: Petrus Gassendi; ‏ 22 בינואר 1592 - 24 באוקטובר 1655) היה פילוסוף, תאולוג נוצרי, אסטרונום ומתמטיקאי צרפתי.
קורות חיים

גסנדי נולד בשנת 1592 באלפים הצרפתיים. כבר בהגיעו לגיל 16 שנים התמנה בעיירה קטנה כמורה לרטוריקה. מאוחר יותר למד תאולוגיה והתמנה לכומר מטעם הכנסייה הפראנציסקנית. בהגיעו לגיל 25 התמנה לפרופסור לפילוסופיה ותאולוגיה באוניברסיטת אכס. בשנת 1645 כיהן כמורה למתמטיקה בקולז' המלכותי שבפריז, שם פעל עד סוף ימיו (שנת 1655).
גסנדי היה אחד ממניחי אבני היסוד של המחשבה המודרנית, ומשום כך הוא נחשב לאחד מגדולי הוגי הדעות הצרפתיים של תקופת הרנסאנס.
קורות חיים > פעילותו המדעית

הפעילות המדעית העיקרית של גסנדי הייתה בביסוס התאוריה האטומיסטית של הפילוסופים היווניים- דמוקריטוס ואפיקורוס, אשר תוארה בפירוט על ידי המשורר הרומאי לוקרטיוס, תלמידו של אפיקורוס. לפי ההשקפה האטומיסטית האטומים נעים בחלל הריק בתנועה אקראית (תנועה תרמית), וכאשר הם "מתנגשים" פועלים ביניהם כוחות. התנועה האקראית של האטומים והכוחות הפועלים ביניהם הם שני הגורמים אשר יצרו ויוצרים את כל החומרים המוכרים לנו ביקום, כולל נוזלים, גזים, מוצקים ואפילו יצורים חיים. גסנדי תרם לביסוס התאוריה באמצעות ראיות המבוססות על תצפיות וניסויים. הוא היה הראשון שסיפק הסבר לשינויים במצבי הצבירה של החומר באמצעות התאוריה האטומית. פעילותו המדעית והפילוסופית בנושא זה סייעה לתחיית התאוריה האטומית לאחר שנזנחה במהלך כל תקופת ימי הביניים.
בתחום המכניקה ביסס גסנדי את חוק ההתמדה אשר נוסח לראשונה על ידי גלילאו גליליי. גסנדי אף הצליח להוכיח כי מהירות התפשטות גלי קול אינה תלויה במשרעת הגל או בתדירות הגל, אלא בתכונות התווך (החומר) שבו מתפשט הגל בלבד.
קורות חיים > פעילותו בתחום הפילוסופי

גסנדי היה אחד ממניחי כלי החשיבה המאפיינים כיום את המדע המודרני. הוא הושפע מגלילאו גליליי וביסס את מחקריו המדעיים על הניסוי ועל הניסוח המתמטי. כמו כן פעל כדי להפוך את המאפיינים הללו לחלק אינטגרלי והכרחי בכל תאוריה מדעית.
גסנדי טרח לשכנע את הכנסייה שאין כל סתירה בין התאוריה האטומית לבין האמונה באלוהים. הפילוסוף אפיקורס שילב את ההשקפה האטומיסטית בהשקפתו הפילוסופית הרחבה אשר שללה את קיומו של האלוהים, וכפרה באמונה בקיומה של נפש. אם האטומים נעים בתנועה אקראית והם נתונים להשפעתם העיוורת של הכוחות היסודיים שבטבע, אז לכאורה קיומו של האלוהים כישות המשגיחה ומקיימת את המציאות בכל רגע מיותר. מסיבה זו הוכרזה השערת האטומים ככפירה בדת הנוצרית, והיא "נשכחה" במשך אלף שנות ימי הביניים. גסנדי טען כי אין סתירה בין השקפה זו לבין ההשקפה הדתית הנוצרית, כיוון שגם אם הטבע פועל מעצמו ואינו זקוק להשגחה אלוהית תמידית, ישנו מקום לאלוהים כישות אשר יצרה את האטומים ואת הכוחות השולטים בהם ומכתיבים את התנהגותם בטבע. טענותיו של גסנדי סייעו להחלשת ההתנגדות של הכנסייה לתאוריה האטומיסטית ובכך הוא תרם תרומה חשובה לתחייתה של התאוריה אשר מהווה כיום את אחד מעמודי התווך החשובים של המדע המודרני.
מתוך אמונתו בתאוריה האטומית ככלי רב עוצמה לתיאור הטבע, תמך גסנדי בהשקפה הפילוסופית המטריאליסטית הרואה בחומר ובכוחות הפיזיקאליים אשר להם הוא כפוף את ההסבר הבלעדי להוויה כולה. הוא טען כי ההכרה האנושית (המחשבות, התחושות החלומות וכיוצא בזה) אינה תוצאת הפעולה של משהו נפרד מן החומר (נפש) אלא היא היבט מסתורי ובלתי מובן של החומר כאשר הוא מגיע לרמת מורכבות מסוימת. כמו אפיקורוס הוא טען כי הבעיה הפסיכו פיזית (בעיית גוף-נפש) בלתי מובנת לנו כיוון שהחשיבה שלנו והידע המדעי שלנו מוגבלים. הוא נמנע מלפתח תפיסה זו כיוון שחשש ככל הנראה מתגובת הכנסייה לרעיונות "כפירה" מעין אלו.
פעולותיו של גסנדי בתחום התאוריה האטומיסטית ובפילוסופיה של המדע מקנות לו מעמד של אחד מגדולי הוגי הדעות של תקופת הרנסאנס- התקופה שבה החלו ניצניו של המדע המודרני לפרוח.
לקריאה נוספת

השיטה המדעית
Romanum calendarium
ג'וש ניבו

| --- | --- |

ניבו בשנת 2022 במדי מכבי תל אביב
 לידה:  17 ביולי 1997 (בן 27) יוסטון, ארצות הברית 
 גובה:  2.06 מטרים
 מספר:  32
 מכללה:  אוניברסיטת סנט פרנסיס   אוניברסיטת טקסס A&M
 דראפט:  לא נבחר, 2020
 קבוצות כשחקן
 2020–2021 2021–2022 2022– 2024 2024–:  הפועל אילת ז'לגיריס קובנה מכבי תל אביב אולימפיה מילאנו
 
ג'ושוע "ג'וש" ניבו (באנגלית: Joshua "Josh" Nebo; נולד ב-17 ביולי 1997) הוא כדורסלן אמריקאי-סלובני המשחק בעמדת הסנטר באולימפיה מילאנו.
קריירת תיכונים ומכללות

בתחילת דרכו ניבו שיחק פוטבול, ועבר לכדורסל רק בחטיבת הביניים. הוא למד בבית הספר התיכון סיפרס לייקס ושיחק בקבוצת הכדורסל שלו עם דיארון פוקס. בשנתו האחרונה בתיכון הוא עזר לקבוצה להגיע לרבע גמר המדינה. בסוף העונה עבר ניבו לאוניברסיטת סנט פרנסיס.
ניבו גבה בכמעט שמונה סנטימטרים והעלה 22 קילוגרם ממשקלו בשנתיים הראשונות במכללה. בעונתו הראשונה הוא העמיד ממוצעים של 4.9 נקודות ו-5.1 ריבאונדים למשחק. ב-2 בפברואר 2017 קלע שיא קריירה של 24 נקודות ו-11 ריבאונדים הניצחון 78–61 על מכללת סנט פרנסיס ברוקלין. בשנתו השנייה העמיד ניבו ממוצעים של 12 נקודות ו-8.3 ריבאונדים למשחק, ונבחר לחמישייה השלישית ולשחקן ההגנה של כל האזור הצפון מזרחי לאחר שבמהלך העונה רשם 89 חסימות. בתום העונה עבר לאוניברסיטת טקסס A&M.
ב-12 בפברואר 2019 קלע ניבו שיא עונתי של 21 נקודות ו-7 ריבאונדים במהלך הניצחון 81–80 על אוניברסיטת אלבמה. בשנתו השלישית פתח ניבו פעמיים בחמישייה והעמיד ממוצעים של 8.1 נקודות ו-5.3 ריבאונדים למשחק. הוא החמיץ את רוב ההכנות לקראת עונתו האחרונה במכללות בעקבות קרע בשריר הירך. ב-22 בפברואר 2020 הוא קלע שיא עונתי של 21 נקודות הניצחון 87–75 על אוניברסיטת מיסיסיפי. בשנתו האחרונה העמיד ניבו ממוצעים של 12.5 נקודות ו-6.2 ריבאונדים למשחק.
קריירה מקצועית

ב-26 ביולי 2020, לאחר שלא נבחר בדראפט ה-NBA ‏2020, חתם ניבו בהפועל אילת מליגת העל בכדורסל. הוא עזב את הקבוצה במהלך מבצע שומר החומות והקבוצה החתימה במקומו את דרק אוגביידה.
בעונה שלאחר מכן חתם ניבו בז'לגיריס קובנה מליגת העל הליטאית והיורוליג. במפעל היבשתי בעונה זו קלע ניבו 9 נקודות בממוצע למשחק והוריד בממוצע 6.2 ריבאונדים.
ב-1 ביולי 2022 הוחתם על ידי מכבי תל אביב לשנתיים. בעונתו הראשונה בקבוצה פתח ניבו בחמישיית הקבוצה ב-33 מתוך 39 משחקים בהם שיחק והיווה שחקן מרכזי בקבוצה שזכתה באליפות בעונת 2022/2023 בליגת העל בכדורסל.
ב-24 ביוני 2024 חתם לשנתיים באולימפיה מילאנו.
הערות שוליים

↑  אפרת עמורבן, רשמית: ג'וש ניבו חתם במילאנו, לורנזו בראון הוצג בפנאתינייקוס, באתר ynet, 24 ביוני 2024
↑  כפיר אדר, ‏הסנטר הצעיר ג'וש ניבו חתם לעונה בהפועל אילת, באתר ONE‏, 26 ביולי 2020
↑  ג'וש ניבו חתם במילאנו: "למכבי תמיד יהיה מקום בלבי", באתר וואלה, 24 ביוני 2024
ניבו בשנת 2019 במדי אוניברסיטת טקסס A&M
לב חיים

| --- | --- |

 מידע כללי
 מאת:  רבי חיים פאלאג'י
 סוגה:  שאלות ותשובות 
 נושא:  אורח חיים (שולחן ערוך)
 הסכמות:  רבי רפאל אשכנזי, רבי דוד אמאדו
 הוצאה
 הוצאה:  א: חלקת מחוקק לרבי בצלאל הלוי, ב: דפוס ר' אהרן יאושע די שיגורה, ג: דפוס חיים אברהם דש"ן
 מקום הוצאה:  חלק ראשון: שאלוניקי חלק ב' וג': אזמיר
 תאריך הוצאה:  א: ה'תקפ"ג ב: ה'תרכ"ט ג: ה'תר"ן
 מהדורות נוספות
 מספר כרכים:  3
 קישורים חיצוניים
 היברובוקס:  1673
 
שו"ת לב חיים הוא ספר שאלות ותשובות העוסק בנושאים השייכים לחלק אורח חיים שחיבר רבי חיים פאלאג'י. בספר חקירות ופלפולים, לרוב בענייני הלכה למעשה. הספר נועד להתפרסם בסגנונו של שו"ת חקרי לב, אך חלק ניכר מכתב היד של הספר נשרף בשרפה הגדולה באזמיר בשנת ה'תר"א. בחיבור תשובות שהשיב הרב פלאג'י למקומות רבים, כמו פריז בעניין הרפורמים, אמשטרדם מהרב צבי הירש להרן, תשובות בעניין אתרוגי קורפו ותיעוד של הפולמוס ועוד.
סדר ומבנה הספר

חלקי הספר שונים זה מזה באופיים:
סדר ומבנה הספר > חלק א'

חלקו הראשון של הספר, היחיד אשר עמד בחזונו של הרב, מכיל רובו ככולו תשובות וחקירות עמוקות, ארוכות יחסית, ושיטתיות בסדר השולחן ערוך, כאשר בכל תשובה מצוין לאיזה סימן בש"ע היא שייכת. הספר נדפס בשאלוניקי. רבי חיים הלך בכתיבת חלק זה בעקבות רבו, הרב רפאל יוסף חזן, שבספרו חקרי לב כתב תשובות בענייני קדשים בחלק בו כותבים המחבר והרמ"א לומר פרשיות קרבנות בבוקר. הספר נגמר בהלכות ציצית, סימן י"ז בשולחן ערוך.
סדר ומבנה הספר > חלק ב'

חלקו השני, לעומת הראשון, נדפס באזמיר, מתאפיין ברובו בתשובות קצרות יותר שרובם מתמקדות בהלכה למעשה וכן בחוסר סדר לעיתים. זאת משום שכמבואר בהקדמה, השרפה הגדולה שפרצה באזמיר בשנת התר"א, בין הדפסת החלק הראשון לשני (כחמשים שנה) כילתה את הכתבים שהכילו את שאר חלקי הספר שהיה מסודר כמתכונת של חלק א' עד לסוף הש"ע. בחלק זה משתקפות תוצאות השרפה גם בתוכן השאלות הרבות בנושא, כגון ברכת הטוב והמיטיב על מבוי שלא נשרף, שימור החזקות בבתי הכנסת ששוקמו מהשרפה, קבלת צדקה מהגויים בעקבות הדלקה ועוד.
סדר ומבנה הספר > חלק ג'

בחלקו השלישי של הספר, שנדפס באזמיר אחרי פטירת המחבר, ניכר שהוא ליקוט תשובות של הרב ושל בניו אחריו, וכן הערות רבות יחסית של מגיה הספר, רבי אברהם פונטרימולי בנו של רבי חיים בנימין פונטרימולי.